เขตตาเวา

เขตตาเวา (มลายู: Bahagian Tawau) เป็นหนึ่งในห้าเขตการปกครองย่อยของรัฐซาบะฮ์ ประเทศมาเลเซีย กินพื้นที่ 14,905 ตารางกิโลเมตร หรือร้อยละ 20 ของพื้นที่รัฐ เมืองหลักในเขตนี้ ได้แก่ เมืองหลักตาเวา, ลาฮัดดาตู, กูนัก และเซิมโปร์นา เขตตาเวามีประชากรร้อยละ 26 ของประชากรทั้งรัฐ โดยมีกลุ่มชนพื้นเมือง ได้แก่ บาเจา, ซูลุก, อีดาอัน, ตีดุง, โคโคส, มูรุต, ลุนบาวัง และเช่นเดียวกันกับชนกลุ่มน้อยจากกลุ่มชาติพันธ์ผสม มีผู้อพยพจำนวนมากมาจากอินโดนีเซียทั้งถูกและผิดกฎหมาย เช่น ชาวบูกินและโตราจันจากติมอร์ตะวันออก ชาวเตาซูงกับบีซายะอ์จากฟิลิปปินส์ และเช่นเดียวกันกับผู้อพยพจากเอเชียใต้และตะวันตก เช่น ชาวปากีสถาน, อินเดีย และอาหรับ เหมือนกับส่วนอื่นของรัฐซาบะฮ์ เขตนี้ยังมีกลุ่มเชื้อสายจีนจำนวนมาก ท่าเรือตาเวามีขนาดใหญ่เป็นอันดับ 3 ซึ่งเป็นรองจากท่าเรือที่โกตากีนาบาลูกับซันดากัน โดยท่านี้ทำหน้าที่ศูนย์หลักที่ส่งออกไม้แปรรูปและพืชผลการเกษตร อำเภอ เขตตาเวาแบ่งออกเป็นเขตการปกครองย่อย ดังนี้: อำเภอกาลาบากัน (3,885 ตารางกิโลเมตร) (กาลาบากัน) อำเภอกูนัก (1,134 ตารางกิโลเมตร) (กูนัก) อำเภอลาฮัดดาตู (6,501 ตารางกิโลเมตร) (ลาฮัดดาตู) อำเภอเซิมโปร์นา (1,145 ตารางกิโลเมตร) (เซิมโปร์นา) อำเภอตาเวา (2,240 ตารางกิโลเมตร) (ตาเวา) อำเภอกาลาบากันแยกมาจากอำเภอตาเวาในวันที่ 1 มกราคม ค.ศ. 2019 อ้างอิง บรรณานุกรม Tregonning, K. G. (1965). A History Of Modern Sabah (North Borneo 1881–1963). University of Malaya Press. อ่านเพิ่ม State of Sabah: Administrative Divisions Ordinance – Sabah Cap. 167 เก็บถาวร 2019-11-07 ที่ เวย์แบ็กแมชชีน (PDF) of 1 November 1954; last amended on 16 September 1963, as amended in August 2010; Accessed on 3 November 2017